Rabat

Rabat (Arabies: الرباط‎‎, ar-Ribaaṭ; Berbers: ⵕⵕⴱⴰⵟ Ṛṛbaṭ) is die hoofstad en tweede grootste stad van Marokko naas Casablanca. Dit is geleë in die noordweste van die land aan die Atlantiese kus aan die monding van die rivier Bou Regreg. Die stad het 'n militêre sentrum in die 12de eeu geword. Die bevolking is in 1984 op 556 000 geskat, maar teen 2008 was die skatting reeds meer as twee miljoen. Dit is ook die hoofstad van die streek Rabat-Salé-Zemmour-Zaer. Probleme met slik het die stad se rol as hawe afgeskaal, maar belangrike bedrywe bly tekstiele, voedselverwerking en die boubedryf. Die stad is 'n belangrike toeristebestemming en huisves al die vernaamste buitelandse ambassades in Marokko. Die stad is die tweede belangrikste ekonomiese sentrum in die land naas Casablanca, wat 'n groter bevolking het. Die moderne hoofstad en historiese stad van Rabat is in 2012 deur Unesco as wêrelderfenisgebied gelys. Eksterne skakels Wikimedia Commons het meer media in die kategorie Rabat. (en) Toerisme-inligting oor Rabat op Wikivoyage (ar) Amptelike webwerf (en) (fr) Amptelike Unesco-bladsy (en) "Rabat". Encyclopædia Britannica. Besoek op 3 Mei 2026.